7 ฟีเจอร์บนแอปฯ ประกันซันเดย์ ช่วยให้ประกันเป็นเรื่องง่าย!

เมื่อพูดถึงแอปฯ ประกัน หลายๆ คนคงนึกถึงแอปฯ ที่สามารถยื่นและติดตามสถานะเคลมได้เพียงอย่างเดียว หรือ บางแอปฯ ก็สามารถแลกรับสิทธิพิเศษผ่านการใช้งานทั่วไป

แต่สำหรับซันเดย์ประกันภัยแล้ว แอปฯ ประกันต้องไม่จำกัดอยู่แค่การยื่นเคลม แต่ยังต้องช่วยทำให้ทุกเรื่องที่แสนซับซ้อนของการประกันภัยกลายเป็นเรื่องที่ “เข้าใจง่าย” และสามารถตอบโจทย์การประกันภัยได้ครบทุกด้านด้วย

เช่นเดียวกับซูเปอร์แอปฯ Jolly by Sunday ที่ซันเดย์ตั้งใจออกแบบมาเพื่อส่งมอบประสบการณ์ประกันภัยที่เรียบง่าย แต่ครบครัน ผ่าน 7 ฟีเจอร์สำคัญที่จะช่วยให้ทุกเรื่องซับซ้อนของการรับประกันภัย “ง่ายขึ้น”

ซูเปอร์แอปฯ Jolly by Sunday คืออะไร?

ซูเปอร์แอปฯ Jolly by Sunday คือ แอปฯ ประกันภัยของซันเดย์ที่ไม่ได้จำกัดแค่ฟีเจอร์ยื่นและติดตามสถานะการเคลม แต่ยังครอบคลุมถึงฟีเจอร์อื่นๆ ที่จะช่วยให้ประสบการณ์ประกันภัยง่ายและครบจบได้ในที่เดียว

7 ฟีเจอร์ประกันภัยบนซูเปอร์แอปฯ Jolly by Sunday ที่หลายคนยังไม่รู้

ซันเดย์ประกันภัย ออกแบบซูเปอร์แอปฯ​ Jolly by Sunday ให้เป็นแอปฯ ประกันภัยที่สามารถตอบโจทย์ประสบการณ์ประกันภัยได้ครบจบในที่เดียว ผ่าน 7 ฟีเจอร์ดีๆ บนแอปฯ ที่หลายคนอาจยังไม่เคยรู้มาก่อน

1. ฟีเจอร์บัตรประกันภัยอิเล็กทรอนิกส์

ซูเปอร์แอปฯ​ Jolly by Sunday เป็นแอปฯ ประกันภัยที่มาพร้อมกับบัตรประกันสุขภาพอิเล็กทรอนิกส์ เพื่อให้ลูกค้าซันเดย์สามารถใช้แสดงแทนบัตรประกันภัยเมื่อเข้ารับการบริการที่โรงพยาบาล

โดยหากเป็นโรงพยาบาลคู่สัญญา ลูกค้าซันเดย์สามารถแสดงบัตรประกันภัยผ่านซูเปอร์แอปฯ Jolly by Sunday ได้ โดยไม่ต้องสำรองจ่าย ซึ่งความคุ้มครองจะเป็นไปตามเงื่อนไขที่กรมธรรม์กำหนด

2. ฟีเจอร์ของกรมธรรม์ประกันภัย

นอกจากจะมีฟีเจอร์บัตรประกันภัยอิเล็กทรอนิกส์แล้ว ซูเปอร์แอปฯ Jolly by Sunday ยังเป็นแอปฯ ประกันที่สามารถเช็กความคุ้มครองในกรมธรรม์ประกันสุขภาพและประกันรถยนต์ซันเดย์ได้แบบเรียลไทม์

ไม่ว่าจะเป็นความคุ้มครองทั้งหมด ความคุ้มครองที่ยังเหลืออยู่ คู่มือกรมธรรม์ ไปจนถึงสถานพยาบาลและอู่ซ่อมรถยนต์แนะนำในบริเวณหมุดแผนที่ของผู้ใช้งาน

ที่สำคัญ ภายในซูเปอร์แอปฯ Jolly by Sunday ยังมีการแบ่งหมวดหมู่ความคุ้มครองชัดเจน เพื่อให้ลูกค้าสามารถตรวจสอบความคุ้มครองก่อนเข้ารับบริการได้อย่างสะดวกอีกด้วย

3. ฟีเจอร์การยื่นเคลมและติดตามสถานะการเคลม

สำหรับลูกค้าประกันสุขภาพซันเดย์ หากเข้ารับการรักษาพยาบาลในสถานพยาบาลนอกเครือข่าย ลูกค้าซันเดย์ยังสามารถส่งยื่นเคลมได้สะดวก เพียงอัปโหลดเอกสารและกรอกรายละเอียดเพียงไม่กี่ข้อก็สามารถยื่น และติดตามสถานะการเคลมได้อย่างสะดวก

ในกรณีประกันรถยนต์และประกันรถยนต์ไฟฟ้า ลูกค้าซันเดย์ยังสามารถติดตามสถานะการอนุมัติและการซ่อมรถยนต์ผ่านซูเปอร์แอปฯ Jolly by Sunday ได้เช่นกัน

4. ฟีเจอร์ Livestream Claim

หากเกิดอุบัติเหตุที่ไม่มีผู้บาดเจ็บ ลูกค้าประกันรถยนต์และประกันรถยนต์ไฟฟ้าของซันเดย์สามารถใช้ฟีเจอร์ Livestream Claim เพื่อติดต่อเจ้าหน้าที่ ประเมินความเสียหายและราคาผ่านระบบวิดีโอคอล พร้อมรอรับใบเคลมออนไลน์ใน 15 นาที เพื่อนำรถยนต์ส่งซ่อมที่อู่และศูนย์ในเครือข่ายได้

5. ฟีเจอร์ Snap & Claim

ในกรณีที่ต้องเคลมแห้ง หรือ เคลมความเสียหายจากอุบัติเหตุที่ไม่มีคู่กรณี ลูกค้าประกันรถยนต์และประกันรถยนต์ไฟฟ้าซันเดย์สามารถแจ้งเคลมผ่านฟีเจอร์ Snap & Claim ได้

เพียงถ่ายรูปความเสียหายและกรอกข้อมูลให้ครบ จากนั้นให้ระบบประมวลผลผ่าน Learning Machine (AI) วิเคราะห์และประเมินความเสียหาย และรับใบเคลมออนไลน์ใน 30 นาทีหลังยื่นเสร็จในวันและเวลาทำการ เพื่อให้คุณสามารถนำใบเคลมออนไลน์ไปยื่นกับอู่และศูนย์ในเครือข่าย เพื่อดำเนินการซ่อมรถยนต์ต่อไป

6. ฟีเจอร์ซื้อและต่ออายุประกันภัย

นอกจากจะใช้บริการด้านประกันภัยได้ครบวงจรแล้ว ลูกค้าซันเดย์ยังสามารถซื้อและต่ออายุประกันซันเดย์ภายในซูเปอร์แอปฯ Jolly by Sunday ได้เช่นกัน ซึ่งภายในแอปฯ ยังมาพร้อมสิทธิพิเศษและโปรโมชันสำหรับลูกค้าซันเดย์โดยเฉพาะอีกด้วย

7. ฟีเจอร์ Telemedicine

สำหรับลูกค้าประกันสุขภาพซันเดย์ที่มีวงเงินความคุ้มครองการรักษาพยาบาลผู้ป่วยนอก หรือ OPD ซูเปอร์แอปฯ Jolly by Sunday ยังมาพร้อมกับฟีเจอร์ Telemedicine หรือ บริการปรึกษาแพทย์หรือเภสัชกรทางไกล เพื่อให้คุณได้ปรึกษาหมอออนไลน์ หรือ ปรึกษาเภสัชกรออนไลน์ ผ่านผู้ให้บริการในเครือข่ายซันเดย์

โดยลูกค้าซันเดย์สามารถใช้วงเงินรักษาพยาบาลแบบ OPD ได้โดยไม่ต้องสำรองจ่าย ซึ่งจะตัดจากวงเงิน OPD ตามจำนวนครั้งที่ใช้ได้ เหมาะสมสำหรับผู้ที่ป่วยไม่หนักจนต้องไปพบแพทย์ หรือ มีอาการป่วยแต่ยังไม่สะดวกไปพบแพทย์หรือเภสัชกรด้วยตัวเอง

ใช้งานซูเปอร์แอปฯ Jolly by Sunday ได้อย่างไร?

สำหรับลูกค้าประกันซันเดย์ ไม่ว่าจะเป็นประกันสุขภาพ ประกันรถยนต์ หรือ ประกันรถยนต์ไฟฟ้า เมื่อกรมธรรม์ได้รับการอนุมัติเรียบร้อยแล้ว สิ่งต่อไปที่ควรทำ คือ ดาวน์โหลดซูเปอร์แอปฯ Jolly by Sunday เพื่อเชื่อมกรมธรรม์และเข้าใช้งานฟีเจอร์ด้านการประกันภัย

โดยสามารถดาวน์โหลดซูเปอร์แอปฯ Jolly by Sunday ได้ที่ App Store และ Google Play Store ได้โดยไม่มีค่าใช้จ่าย

หลังจากดาวน์โหลดเสร็จเรียบร้อยแล้ว สามารถเชื่อมกรมธรรม์ได้ง่ายๆ เพียงกรอกหมายเลขบัตรประชาชน ชื่อ-นามสกุล และวันเดือนปีเกิด ก็พร้อมใช้งานทั้ง 7 ฟีเจอร์ด้านการประกันภัยของซันเดย์บนซูเปอร์แอปฯ Jolly by Sunday ได้ทันที

“ทำชีวิตให้ง่าย” ด้วยซูเปอร์แอปฯ Jolly by Sunday พร้อมประกัน “ในราคาที่ใช่” จากซันเดย์

เพราะ “ประกันที่ดี” ไม่ใช่แค่ให้ความคุ้มครอง แต่ยังต้องพร้อมตอบโจทย์ประสบการณ์ประกันภัยได้ครบทุกมุมมอง

หากคุณกำลังมองหาประกันดีๆ ที่จะช่วย “ทำชีวิตให้ง่าย ในราคาที่ใช่” ซันเดย์ ประกันภัย พร้อมมอบประสบการณ์ประกันสุขภาพ ประกันรถยนต์ และประกันรถยนต์ไฟฟ้าที่จะช่วยให้คุณได้รับความคุ้มครองที่ใช่ในราคาที่เมคเซนส์ พร้อมซูเปอร์แอปฯ Jolly by Sunday ที่พร้อมดูแลทุกความต้องการและประสบการณ์ด้านประกันภัยแบบครบจบในที่เดียว

คุณสามารถเช็กราคาและความคุ้มครองของประกันซันเดย์ด้วยตัวเองได้ง่ายๆ ที่เว็บไซต์ easysunday.com โดยไม่ต้องกรอกข้อมูลติดต่อใดๆ ให้ลำบากใจ รู้ความคุ้มครองและราคาที่ต้องจ่ายได้ทันที

มอบประสบการณ์ประกันภัยที่ง่ายที่สุดสำหรับผู้ถือกรมธรรม์ซันเดย์ด้วย Snap & Claim

ฟีเจอร์ใหม่มาพร้อมกับระบบประมวลผลผ่าน Learning Machine (AI) ที่จะช่วยวิเคราะห์และประเมินความเสียหายผ่านรูปถ่ายได้อย่างแม่นยำและรวดเร็ว โดยคุณสามารถถ่ายรูปความเสียหายของรถยนต์ตามเงื่อนไขที่กำหนดเพื่อรับการประเมินความเสียหายอย่างถูกต้อง

ลูกค้าซันเดย์สามารถใช้ฟีเจอร์ Snap & Claim ได้ง่ายๆ ผ่านซูเปอร์แอปฯ Jolly by Sunday ได้ใน 3 ขั้นตอน

ไปที่หน้ากรมธรรม์บนซูเปอร์แอปฯ Jolly by Sunday จากนั้นกดยื่นเคลม

เลือกฟีเจอร์ Snap & Claim เพื่อยื่นเคลมด้วยตนเอง

ถ่ายรูปความเสียหายและกรอกข้อมูลให้ครบ พร้อมรับใบเคลมออนไลน์ใน 30 นาทีหลังยื่นเคลมสำเร็จ (หากยื่นเคลมในวันและเวลาทำการ) ซึ่งผู้เอาประกันสามารถนำใบเคลมออนไลน์ที่ได้รับนี้ไปยื่นให้กับศูนย์ หรือ อู่ซ่อมรถยนต์ในเครือ เพื่อดำเนินการซ่อมต่อไป

นอกจากนี้ ผู้เอาประกันยังสามารถติดตามสถานะการเคลมและการซ่อมรถยนต์ได้ผ่านซูเปอร์แอปฯ Jolly by Sunday ได้ตลอด 24 ชั่วโมง